ใส่ถุงยาง แล้วหลั่งในช่องคลอด (ใส่ถุงยาง) โอกาสท้องมากหรือป่าครับเเละปลอดภัยหรือป่าว หรือว่าเวลาใกล้จะเสร็จแล้วเอาออกมาปล่อยข้างนอกจะปลอดภัยกว่า (ใส่ถุงยาง)อยู่นะครับในตอนที่เอาออกมาปล่อยข้างนอก หรือว่าไม่มีผลครับ
สวัสดีค่ะ Hahah,การมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกต้องและไม่มีการฉีกขาดหรือรั่วซึม ก็จะมีโอกาสตั้งครรภ์ประมาณ 2% และหากในกรณีที่ใช้วิธีการหลั่งข้างนอกร่วมด้วย โอกาสในการตั้งครรภ์ก็ย่อมลดลงไปค่ะแต่ในกรณีที่ใช้ไม่ถูกต้อง เช่น ถุงยางหมดอายุ มีการฉีกขาดหรือรั่วซึม ใช้ถุงยางขนาดที่ไม่พอดีกับอวัยวะเพศชาย ใช้วาสลีนทาถุงยาง ใช้ถุงยางอนามัยซ้ำ ใส่ถุงยางอนามัยซ้อนกัน รวมถึงการไม่รีบดึงอวัยวะเพศชายออกจากช่องคลอดเมื่อได้มีการหลั่งน้ำอสุจิออกไปแล้ว โอกาสในการตั้งครรภ์ก็จะมีมากขึ้นได้ค่ะหากจะมีเพศสัมพันธ์บ่อยๆ ก็อาจใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ